CELEX: C2007/283/17
Language: fi
Date: 2007-11-24 00:00:00
Title: Asia C-389/07: Ennakkoratkaisupyyntö, jonka VAT and Duties Tribunal, Manchester (Yhdistynyt kuningaskunta) on esittänyt 10.8.2007 — Azlan Group plc v. Her Majesty's Commissioners of Revenue and Customs

24.11.2007   
            
            
               FI
            
            
               Euroopan unionin virallinen lehti
            
            
               C 283/10
            
         Ennakkoratkaisupyyntö, jonka VAT and Duties Tribunal, Manchester (Yhdistynyt kuningaskunta) on esittänyt 10.8.2007 — Azlan Group plc v. Her Majesty's Commissioners of Revenue and Customs
   (Asia C-389/07)
   (2007/C 283/17)
   Oikeudenkäyntikieli: englanti
   Ennakkoratkaisua pyytänyt tuomioistuin
   VAT and Duties Tribunal, Manchester
   Pääasian asianosaiset
   
      Kantaja: Azlan Group plc
   
      Vastaaja: Her Majesty's Commissioners of Revenue and Customs
   Ennakkoratkaisukysymykset
   
               1)
            
            
               Onko (neuvoston asetuksessa (ETY) N:o 2658/87 (1), sellaisena kuin se on muutettuna komission asetuksella (EY) N:o 1734/96, esitettyä) yhdistettyä nimikkeistöä tulkittava siten, että siinä edellytetään, että asianosaisten välisen riidan kohteena olevien tuotteiden edustava otos on luokiteltava tariffinimikkeeseen 8471”automaattiset tietojenkäsittelykoneet ja niiden yksiköt” (tai 84 ryhmän merkitykselliseen osia koskevaan nimikkeeseen, toisin sanoen tariffinimikkeeseen 8473)?
            
         
               2)
            
            
               Mikäli ensimmäiseen kysymykseen vastataan kieltävästi asianosaisten välisen riidan kohteena olevan yhden tai useamman tuotteen edustavan otoksen osalta, onko yhdistettyä nimikkeistöä tulkittava siten, että siinä edellytetään, että tällaiset tuotteet luokitellaan tariffinimikkeeseen 8517”sähkölaitteet langallista puhelua tai langallista sähkötystä varten, myös langalliset puhelimet, joissa on langaton käsipuhelin, ja kantoaaltojärjestelmissä tai digitaalijärjestelmissä käytettävät teleliikennelaitteet; kuvapuhelimet” (tai XVI jakson 2 huomautuksen b tai c alakohdan nojalla merkitykselliseen osia koskevaan nimikkeeseen eli tariffinimikkeeseen 8517 tai 8548)?
            
         
               3)
            
            
               Onko asianosaisten välisen riidan kohteena olevien tuotteiden edustava otos silloin, kun tuotteilla voidaan liittää yhteen lähiverkkoja, luokiteltava aina 84 ryhmään vai onko tällaisissa tuotteissa tällöin 84 ryhmän 5 huomautuksen E kohdassa tarkoitettuja muita kuin tietojenkäsittelyyn liittyviä erityistoimintoja?
            
         
               4)
            
            
               Kun otetaan huomioon edellä esitettyihin kysymyksiin annettu vastaus, miten on kohdeltava rungon kaltaiset tuotteet?
            
         
      (1)  Tariffi- ja tilastonimikkeistöstä ja yhteisestä tullitariffista 23.7.1987 annettu neuvoston asetus (ETY) N:o 2658/87, EYVL L 256, s. 1.